UPDATE ora 15:18 Costurile viitorului Spital Regional de Urgenţe de la Iaşi depăşesc 320 de milioane de euro.

Valoarea investiţiei a fost anunţată astăzi, la Iaşi, de ministrul Sănătăţii Sorina Pintea în cadrul dialogurilor cu reprezentanţii Uniunii Europene.

Ea a facut precizări şi în ceea ce priveşte viitoarele etape necesare realizării proiectului:

Ministrul Sorina Pintea s-a referit şi la măsurile ce trebuie luate pentru operaţionalizarea Unităţii spitaliceşti:

[su_space]

(Constantin Mihai, Radio Iaşi/FOTO rtv.net)

UPDATE ora 11:00 – Ministrul Sănătăţii, Sorina Pintea, a dat asigurări, vineri, la Iaşi, că există finanţare pentru construcţia Spitalului Regional de Urgenţe.

‘După ani de zile de tergiversări, ani de zile de discuţii şi proiecte nefinalizate, iată că putem să anunţăm – Spitalul Regional de Urgenţe Iaşi se face. Este onorant că vom lansa această aplicaţie astfel încât veţi vedea cum va arăta viitorul spital din oraşul dumneavoastră. (…) Acest lucru este posibil datorită implicării autorităţilor locale. Consiliul Judeţean şi Primăria au fost parteneri de nădejde, fără de care noi nu puteam finaliza acest proiect. Da, Spitalul Regional Iaşi se va face. Există finanţare, există bunăvoinţă, şi cred că e un moment foarte important pentru că suntem în an centenar’, a declarat ministrul Sănătăţii, în deschiderea întâlnirii de lucru în cadrul căreia au fost prezentate studiul de fezabilitate şi proiectul viitorului Spital Regional de Urgenţe Iaşi.

La eveniment mai participă, alături de oficialii guvernamentali, autorităţi locale, reprezentanţi ai BEI şi ai echipei de consultanţi care au realizat proiectul.

Municipalitatea ieşeană a început demersurile pentru acest proiect la sfârşitul anului 2016, iar prin intermediul unei hotărâri a CLM a fost aprobată transmiterea unui teren în suprafaţă de 120.000 de metri pătraţi, amplasat în zona Moara de Vânt, din domeniul public al Primăriei Iaşi în cel al statului şi administrarea Ministerului Sănătăţii. În toamna anului 2017, printr-o Hotărâre de Guvern, a fost aprobată înscrierea în inventarul centralizat al bunurilor din domeniul public al statului şi darea în administrarea Ministerului Sănătăţii a terenului respectiv.

Municipalitatea ieşeană a realizat deja studiile necesare obţinerii avizelor.

În prezent, proiectul Spitalului Regional de Urgenţă de la Iaşi este cel mai avansat dintre cele trei incluse în programul naţional, celelalte două fiind Craiova şi Cluj – Napoca.

Ministrul Sănătăţii, Sorina Pintea, se va afla, vineri, alături de secretarul de stat Cristian Grasu, la Iaşi, unde, împreună cu reprezentanţi ai Băncii Europene de Investiţii şi ai autorităţilor locale va discuta despre construcţia Spitalului Regional de Urgenţă.

Potrivit purtătorului de cuvânt al Primăriei Iaşi, Sebastian Buraga, la întâlnire vor participa primarul municipiului Iaşi, Mihai Chirica, Simon Barnes, director Advisory Services la Banca Europeană de Investiţii (BEI) şi Martin Schriever, Senior Advisor la European Investment Advisory Hub în cadrul BEI.

„Designul spitalului şi alte componente ale proiectului vor fi prezentate de Raymond Bertrand şi George Boulton, experţi în echipa de consultanţi. Simon Barnes, director Advisory Services la BEI va detalia configurarea instituţională şi de reglementare pentru implementarea proiectului, iar secretarul de stat în Ministerul Sănătăţii, Cristian Grasu, va prezenta Unitatea de Implementare a Proiectului. După prezentarea Studiului de Fezabilitate al proiectului Spitalului Regional de Urgenţă, reprezentanţii Consiliului Judeţean şi ai companiilor de utilităţi vor prezenta soluţii pentru realizarea căilor de acces şi racordarea obiectului la reţelele de utilităţi, iar Cristian Şandru, expert în echipa de consultanţi, va vorbi despre procedura de evaluare a impactului asupra mediului. Ulterior, Martin Schriever, Senior Advisor la European Investment Advisory Hub în cadrul BEI, va prezenta conceptele de finanţare şi programul de implementare a proiectului”, a declarat purtătorul de cuvânt al Primăriei Iaşi.

Municipalitatea ieşeană a început demersurile pentru acest proiect la sfârşitul anului 2016, iar prin intermediul unei hotărâri a Consiliului local a fost aprobată transmiterea unui teren, în suprafaţă de 120.000 de metri pătraţi, amplasat în zona Moara de Vânt, din domeniul public al Primăriei Iaşi în domeniul public al statului.

În toamna lui 2017, printr-o Hotărâre de Guvern a fost aprobată înscrierea în inventarul centralizat al bunurilor din domeniul public al statului şi darea în administrarea Ministerului Sănătăţii a terenului respectiv. La aproximativ o lună a fost emisă cartea funciară, act prin care s-a înscris dreptul de proprietate asupra imobilului şi s-a intabulat dreptul de administrare în favoarea Ministerului Sănătăţii.

Municipalitatea ieşeană a realizat studiile necesare obţinerii avizelor.

În cadrul unei şedinţe extraordinare organizate pe 21 martie 2018, Consiliul Local Iaşi a adoptat în unanimitate Planul Urbanistic Zonal pentru Spitalul Regional de Urgenţă. Până acum, proiectul Spitalului Regional de Urgenţă de la Iaşi este cel mai avansat dintre cele trei incluse în programul naţional, celelalte două fiind cele de la Craiova şi Cluj – Napoca. (Agerpres/ FOTO rtv.net)